રૂપિયાને સ્થિર કેવી રીતે કરવો એ મુદ્દે ફેબરે કહ્યું હતું કે, ૧૯૯૦માં રૂપિયાનું મૂલ્ય ડૉલર સામે ૧૨ રૂપિયા હતું. ૨૦૦૮-૦૯ના અંતે રૂપિયાનો ભાવ ૩૯ હતો. એ પછી તેનું સતત અવમૂલ્યન થયું. રૂપિયો હજુ એક ડૉલર સામે રૂ. ૧૦૦ સુધી જશે. જોેકે, એ સ્તર સુધી રૂપિયો નજીકના ભવિષ્યમાં નહીં જાય, પરંતુ દસેક વર્ષમાં જતો રહેશે. ટૂંકમાં, રૂપિયાના અવમૂલ્યનનો ટ્રેન્ડ ચાલુ રહેશે. જોકે, બધું યોગ્ય રીતે ચાલ્યા કરે તો ભારતીય અર્થતંત્ર સાતથી દસ ટકાના દરે આગળ વધી શકે છે.